સારાંશ માટે દસ્તાવેજ: ડોનાલ્ડ ટ્રમ્પે કોઈપણ પુરાવા આપ્યા વિના ટ્વીટ કર્યું હતું કે : "એવો કોઈ રસ્તો નથી જેને લીધે મેલ-ઇન બેલેટમાં ચોક્કસ છેતરપિંડી ન થઇ શકે."

ટ્વિટરએ આ પોસ્ટ સહિત તેની નીચેની પોસ્ટમાં ચેતવણીનું લેબલ મૂક્યું છે. ગેરમાર્ગે દોરતા ટ્વીટસ અંગેની તેમની નવી પૉલિસી અંતર્ગત તેમણે આ પગલું લીધું હતું.

રાષ્ટ્રપતિ ટ્રમ્પે ફરી ટ્વીટ કરીને પ્રતિક્રિયા આપતા કહ્યું કે, સોશિયલ મીડિયા જાયન્ટ "સંપૂર્ણ રીતે અભિવ્યક્તિની આઝાદીને દબાવી રહ્યું છે."

આ પૉલિસી અંતર્ગત ટ્વિટરની નોટિફિકેશનમાં ટ્વીટ્સની નીચે વાદળી એક્સકલેમેટરી સાઇન (ઉદ્ગાર ચિહ્ન) આવે છે, જેમાં વાચકોને સૂચવવામાં આવે છે "મેલ-ઇન બેલેટ વિશેના તથ્યો મેળવો."

ટ્રમ્પની પોસ્ટ્સ વિશે ટ્વિટર શું કહે છે?

ટ્વિટરની લિંક વપરાશકર્તાઓને એક પેજ પર દોરી જાય છે જેના પર મેલ-ઇન બેલેટ વિશે ટ્રમ્પના દાવાને "અસમર્થિત" તરીકે વર્ણવવામાં આવે છે.

સોશિયલ મિડીયા કંપનીએ તેની સાથે CNN, વૉશિંગ્ટન પોસ્ટ અને અન્યો દ્રારા કરવામાં આવેલા અહેવાલોને પણ ટાંકયા છે.

TWITTER

આ પછી "તમારે જે જાણવાની જરૂર છે" તે વિભાગ આવે છે જ્યાં ટ્વિટર જે દાવો હોય તે અંગે વિગતો આપે છે. 

ટ્વીટરએ આ મહિનાની શરૂઆતમાં જ ચેતવણી લેબલની તેની પૉલિસીને અપડેટ કરી હતી.

સોશિયલ મીડિયા કંપનીએ તેની સાઇટ પર ખોટી અથવા ગેરમાર્ગે દોરતી માહિતીઓ હેઠળ ચેતવણી લેબલો વધારવાનું વચન આપ્યું હતું. જોકે, અમેરિકાના રાષ્ટ્રપતિ સામે પગલાં લેવામાં તેમની ગતિ ધીમી રહી છે.

રાષ્ટ્રપતિ ટ્રમ્પની પ્રતિક્રિયા શું છે?

ટ્રમ્પે ટ્વીટર પર આરોપ મૂકતાં લખ્યું છે કે, 3 નવેમ્બર 2020ના યોજાનારી અમેરિકાના રાષ્ટ્રપતિની ચૂંટણીમાં તેઓ દખલ કરવા માંગે છે.

તેમણે કહ્યું હતું કે સોશિયલ મીડિયા કંપની "સંપૂર્ણ રીતે અભિવ્યક્તિની આઝાદીને દબાવી રહી છે અને રાષ્ટ્રપતિ તરીકે તે હું નહીં થવા દઉ."

ટ્રમ્પના ચૂંટણી અભિયાનના મૅનેજર બ્રાડ પાર્સકલે પણ ટ્વિટરની ટીકા કરી હતી.

પાર્સકલે ટ્વીટ કર્યું હતું કે "પક્ષપાતી નકલી સમાચારોની વાત કરનારા 'ફૅક્ટ ચેકરો' સાથે ભાગીદારી એ ટ્વિટરની ધૂંધળી બાજુ દેખાડે છે જે સ્પષ્ટ રીતે ટ્વીટરની રાજકીય યુક્તિઓ છે. ઘણા બધા કારણો છે જેને લીધે મહિનાઓ પહેલાં અમે ટ્વિટર પરથી અમારી બધી જ જાહેરાત ખેંચી લીધી છે, સ્પષ્ટ રાજકીય પક્ષપાત તેમાંનું એક કારણ છે." 

ટ્વિટર માટે પહેલી પરીક્ષા

બીબીસીના ટેકનૉલૉજી પત્રકાર ઝોઇ થોમસનું વિશ્લેષણ :

રાષ્ટ્રપતિ ટ્રમ્પે ટ્વિટરનો ઉપયોગ અન્ય...\nદસ્તાવેજની સમાન ભાષામાં સારાંશ:
અમેરિકાના રાષ્ટ્રપતિ ડોનાલ્ડ ટ્રમ્પની ટ્વીટને પહેલીવાર ટ્વિટર દ્વારા ફૅક્ટ-ચેકનું લેબલ આપવામાં આવ્યું છે.